pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รพ.มหาราชนครราชสีมา เพิ่มจุดรับบริจาคโลหิตและอวัยวะในห้างสรรพสินค้า อำนวยความสะดวกประชาชน
วันศุกร์ที่ 9 กันยายน 2565
รพ.มหาราชนครราชสีมา เพิ่มจุดรับบริจาคโลหิตและอวัยวะในห้างสรรพสินค้า อํานวยความสะดวกประชาชน
โรงพยาบาลมหาราชนครราชสีมา เพิ่มจุดบริการรับบริจาคโลหิต อวัยวะ และดวงตา และให้บริการเจาะเลือด ที่ศูนย์การค้าเซ็นทรัล โคราช เพิ่มช่องทางการให้บริการแก่ประชาชนในพื้นที่ ให้ได้รับความสะดวก และรวดเร็ว
โรงพยาบาลมหาราชนครราชสีมา เพิ่มจุดบริการรับบริจาคโลหิต อวัยวะ และดวงตา และให้บริการเจาะเลือด ที่ศูนย์การค้าเซ็นทรัล โคราช เพิ่มช่องทางการให้บริการแก่ประชาชนในพื้นที่ ให้ได้รับความสะดวก และรวดเร็ว
วันนี้ (9 กันยายน 2565) ที่ ศูนย์การค้าเซ็นทรัล โคราช จ.นครราชสีมา นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิด “ศูนย์ Lab เซ็นทรัล มหาราช และ ห้องรับบริจาคโลหิต เซ็นทรัล มหาราช” และให้สัมภาษณ์ว่า ในช่วงสถานการณ์ระบาดของโรคโควิด 19 ที่ผ่านมา มีการงดจัดกิจกรรมต่างๆ รวมถึงการออกรับบริจาคโลหิต และยังมีผู้บริจาคโลหิตลดลง ทําให้ปริมาณโลหิตสํารองขาดแคลน ไม่เพียงพอต่อการรักษาผู้ป่วย โรงพยาบาลมหาราชนครราชสีมาจึงจัดตั้งศูนย์รับบริจาคโลหิต อวัยวะ และดวงตา ในห้างสรรพสินค้า เพื่อเพิ่มจํานวนผู้บริจาคโลหิต ประชาชนสามารถเข้าถึงบริการได้ง่าย สะดวก และรวดเร็ว นอกจากนี้ ยังได้เปิดศูนย์ Lab ให้บริการเจาะเลือด เป็นการขยายเพิ่มหน่วยบริการนอกพื้นที่โรงพยาบาล ช่วยลดความแออัดของผู้รับบริการในโรงพยาบาล โดยนําระบบการแพทย์ที่ทันสมัยมาใช้เชื่อมโยงระบบงานต่างๆ ระหว่างภายในและภายนอกโรงพยาบาล ทําให้ประชาชนที่มารับบริการตรวจที่ศูนย์ Lab แห่งใหม่นี้ ไม่ต้องเสียเวลารอคอยผลตรวจ สามารถไปพบแพทย์ที่โรงพยาบาลได้ทันที และผลการตรวจมีความถูกต้อง รวดเร็ว แม่นยํา ได้มาตรฐานเช่นเดียวกับการรับบริการในโรงพยาบาล
ทั้งนี้ ห้องรับบริจาคโลหิต อวัยวะ และดวงตา เปิดให้บริการทุกวัน เวลา 10.00 น. – 19.00 น. ณ บริเวณชั้น 3 ศูนย์การค้าเซ็นทรัล โคราช และศูนย์ Lab ให้บริการเจาะเลือดแก่ผู้ที่มีใบนัดของโรงพยาบาลมหาราชนครราชสีมา ทุกสิทธิ์การรักษา ส่วนผู้ที่ต้องการเจาะเลือดเพื่อตรวจสุขภาพ เปิดให้บริการทุกวัน เวลา 08.00 น. – 20.00 น. ณ ชั้น 2 ศูนย์การค้าเซ็นทรัล โคราช
**************************** 9 กันยายน 2565
รัฐบาลไทย-ข่าวทำเนียบรัฐบาล-อนุชา ชื่นชม 60 ทีมผ่านเข้าสู่รอบ Plate to Planet ในเวทีแข่งขันทำอาหาร Future Food for Sustainability ชูคอนเซ็ปอาหารไทย
วันเสาร์ที่ 22 ตุลาคม 2565
อนุชา ชื่นชม 60 ทีมผ่านเข้าสู่รอบ Plate to Planet ในเวทีแข่งขันทําอาหาร Future Food for Sustainability ชูคอนเซ็ปอาหารไทย
อนุชา ชื่นชม 60 ทีมผ่านเข้าสู่รอบ Plate to Planet ในเวทีแข่งขันทําอาหาร Future Food for Sustainability ชูคอนเซ็ปอาหารไทย "ดีต่อใจ ดีต่อสุขภาพ ดีต่อสิ่งแวดล้อม"
วันนี้ 22 ตุลาคม 2565 นายอนุชา นาคาศัย รัฐมนตรีประจําสํานักนายกรัฐมนตรี ชื่นชมผู้เข้าประกวดเวทีการแข่งขันทําอาหาร ในโครงการ Future Food for Sustainability ที่มีความมุ่งมั่น ตั้งใจ มีความคิดสร้างสรรค์นําเสนออาหารได้อย่างน่าประทับใจ ทั้งรสชาติ และการจัดจานได้อย่างสวยงามบ่งบอกถึงความเป็นไทย แต่รสชาติระดับนานาชาติ
รัฐมนตรีประจําสํานักนายกรัฐมนตรีกล่าวว่าปัจจุบันการแข่งขันดําเนินมาถึงรอบแข่งขันทําอาหาร หรือ Plate to Planet ซึ่งจัดระหว่างวันที่ 22-23 ตุลาคม 2565 ณ วิทยาลัยดุสิตธานี โดยจะเฟ้นหาทีมที่มีศักยภาพ สามารถต่อยอดการทําอาหารเพื่อพัฒนาเชิงธุรกิจได้ จํานวน 21 ทีม จาก 60 ทีม เพื่อเข้าสู่รอบของการแข่งขันขายทดสอบตลาด โดยการตัดสินของคณะกรรมการผู้ทรงคุณวุฒิ อาทิ เชฟชุมพล แจ้งไพร เชฟมิชลินและทูตอาหารเพื่อความยั่งยืนคนแรกของโลกจาก Feed Up @UN คุณวิศิษฐ์ ลิ้มลือชา ประธานคณะกรรมการธุรกิจอาหารแปรรูปและอาหารแห่งอนาคต ดร.ศิริกุล เลากัยกุล  Country Director, SB Thailand คุณสันติ อาภากาศ  CEO & Co-Founder TASTEBUD LAB คุณศิระ ศรีสุกใส  ผู้จัดการฝ่ายบริหารธุรกิจไลฟ์สไตล์ บริษัท ปตท. นํ้ามันและการค้าปลีก จํากัด (มหาชน) คุณปริญญา กิตติการุญจิต  ผู้ช่วยกรรมการผู้จัดการใหญ่ สายงานธุรกิจค้าปลีก บริษัท บางจาก คอร์ปอเรชั่น จํากัด (มหาชน) อาจารย์วรัญญา เตชะสุขถาวร  นักกําหนดอาหารวิชาชีพ/อาจารย์ประจําภาควิชาโภชนาการและ การกําหนดอาหาร คณะสหเวชศาสตร์ จุฬาฯ คุณวิพิทธิจักษ์ พิทยานนท์ Food Stylist ชื่อดัง และ คุณทัศนีย์ ผลชานิโก รองอธิบดีกรมประชาสัมพันธ์
"ประเทศไทยได้รับชื่อเสียงระดับนานาชาติว่าเป็น “ครัวของโลก” และอาหารไทยก็จัดเป็น Soft Power สําคัญของประเทศ ประชากรในประเทศกว่า 38.9 ล้านคน อยู่ในกลุ่มสินค้าอาหารและเกษตร เราเป็นประเทศที่มีการส่งออกอาหารอันดับ 12 ของโลก และเพิ่งได้รับการยกย่องจาก UN ว่าเป็น “Role Model” ต้นแบบการบริหารจัดการเรื่องสาธารณสุขและการเกษตร ที่ให้ความสําคัญกับความยั่งยืนและเศรษฐกิจหมุนเวียน ซึ่งโครงการ Future Food for Sustainability กิจกรรมแข่งขันเมนูอาหารแห่งอนาคตนี้ จัดขึ้นภายใต้เเนวคิดBCGเพื่อให้คนรุ่นใหม่ได้แสดงSoft Powerด้านอาหารไทย ที่นํามาพัฒนาต่อยอดด้วยนวัตกรรมหรือภูมิปัญญา ที่สอดคล้องกับแนวโน้มความต้องการในอนาคตทั้งในมิติ สังคม เศรษฐกิจ และ สิ่งแวดล้อม เพื่อประกาศให้ทั่วโลกเห็นถึงความสามารถในการเป็น “ครัวแห่งอนาคตของโลก” ซึ่งอาหารที่ทําออกมาต้อง "ดีต่อใจ ดีต่อสุขภาพ ดีต่อสิ่งแวดล้อม"รัฐมนตรีประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รองปลัดเกษตรฯ เปิดห้องรับกลุ่มสมัชชาเกษตรกรภาคอีสาน และกลุ่มสมาพันธ์เกษตรกรอีสาน
วันอังคารที่ 20 กันยายน 2565
รองปลัดเกษตรฯ เปิดห้องรับกลุ่มสมัชชาเกษตรกรภาคอีสาน และกลุ่มสมาพันธ์เกษตรกรอีสาน
มั่นใจกระทรวงเกษตรฯ ทํางานแก้ไขปัญหาความเดือดร้อนอย่างเต็มที่
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมหารือร่วมกับ ผู้บริหารกระทรวงเกษตรฯ ตัวแทนจากกลุ่มสมัชชาเกษตรกรภาคอีสาน และกลุ่มสมาพันธ์เกษตรกรอีสาน ซึ่งทั้งสองกลุ่มนํามวลชน ประมาณ 1,000 คน มาชุมนุมบริเวณเกาะกลางหน้ากระทรวงเกษตรและสหกรณ์ และบริเวณใกล้เคียง เพื่อเรียกร้องให้รัฐบาลจัดสรรที่ดินแปลงอพยพ หรือจ่ายเงินค่าชดเชยที่ดินแปลงอพยพให้กับราษฎรที่ได้รับผลกระทบจากการสร้างเขื่อนราษีไศล จังหวัดสุรินทร์ สําหรับการหารือในวันนี้ตัวแทนของกลุ่มสมัชชาเกษตรกรภาคอีสาน และกลุ่มสมาพันธ์เกษตรกรอีสาน มีข้อเรียกร้องให้กระทรวงเกษตรและสหกรณ์ จัดประชุมคณะกรรมการแก้ไขปัญหาความเดือดร้อนของมวลชน กระทรวงเกษตรและสหกรณ์ เพื่อพิจารณาผลการตรวจสอบข้อเท็จจริงของคณะทํางานระดับจังหวัดอีกครั้งหนึ่ง
นายประยูร ได้แจ้งต่อที่ประชุมและกลุ่มเกษตรกรทั้ง 2 กลุ่ม ว่า เมื่อวันที่ 11 สิงหาคม 2565 กระทรวงเกษตรฯ ได้จัดการประชุมคณะกรรมการแก้ไขปัญหาความเดือดร้อนของมวลชน กระทรวงเกษตรและสหกรณ์ไปแล้ว และที่ประชุมได้มอบหมายกรมชลประทานดําเนินการ 3 ประเด็น และแจ้งฝ่ายเลขานุการฯ พิจารณานําเสนอคณะกรรมการฯ พิจารณาต่อไป ดังนี้ 1) ให้ตรวจสอบความถูกต้องของระเบียบต่างๆ ว่าสามารถใช้หลักเกณฑ์ใดได้บ้างในการให้ความช่วยเหลือประชาชนที่ได้รับผลกระทบ 2) ขอให้ตรวจสอบโครงการฝายราษีไศลว่าเป็นโครงการขนาดเล็ก กลาง หรือใหญ่ และ 3) ขอให้จัดทําฐานข้อมูลของราษฎรที่ได้รับผลกระทบจากโครงการดังกล่าวฯ เพื่อเป็นข้อมูลประกอบการช่วยเหลือต่อไป ซึ่งกรมชลประทานได้มีหนังสือขอให้หน่วยงานชลประทานในพื้นที่จังหวัดสุรินทร์ตรวจสอบ โดยในขณะนี้ อยู่ระหว่างการตรวจสอบและจัดทําข้อมูลตามมติ ที่ประชุม และหากกรมชลประทานและจังหวัดสุริทร์ส่งข้อมูลแล้ว จะได้มีการประชุมคณะกรรมการฯ เพื่อพิจารณาต่อไป
ทั้งนี้ ผลการหารือในวันนี้ กลุ่มสมัชชาเกษตรกรภาคอีสาน และกลุ่มสมาพันธ์เกษตรกรอีสาน รับทราบและมีความพอใจ รวมถึงไม่มีข้อเรียกร้องอื่นใดที่เกี่ยวข้องกับกระทรวงเกษตรและสหกรณ์เพิ่มเติม
รัฐบาลไทย-ข่าวทำเนียบรัฐบาล-รฟฟท. เผยตัวเลขผู้โดยสารรถไฟฟ้าสายสีแดงรวมมากกว่า 3 ล้านคน ตั้งแต่เปิดให้บริการเชิงพาณิชย์
วันอังคารที่ 6 กันยายน 2565
รฟฟท. เผยตัวเลขผู้โดยสารรถไฟฟ้าสายสีแดงรวมมากกว่า 3 ล้านคน ตั้งแต่เปิดให้บริการเชิงพาณิชย์
รฟฟท. ผู้ให้บริการรถไฟฟ้าชานเมืองสายสีแดง เผยตัวเลขยอดผู้โดยสารเพิ่มขึ้นอย่างต่อเนื่องรวมมากกว่า 3 ล้านคน นับตั้งแต่เปิดให้บริการเชิงพาณิชย์เมื่อวันที่ 29 พฤศจิกายน 2564
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดงเปิดเผยว่า นับตั้งแต่รถไฟฟ้าชานเมืองสายสีแดงเปิดให้บริการเชิงพาณิชย์ เมื่อวันที่ 29 พฤศจิกายน 2564 จนถึงปัจจุบัน มีปริมาณผู้ใช้บริการรถไฟฟ้าชานเมืองสายสีแดงเพิ่มสูงขึ้นอย่างต่อเนื่อง ตลอดระยะเวลากว่า 10 เดือนที่ผ่านมา มีปริมาณผู้โดยสารรวมสูงถึง 3,277,824 คน และมีผลการสํารวจความพึงพอใจจากผู้ใช้บริการในด้านต่าง ๆ อยู่ในระดับพึงพอใจมาก ซึ่งแสดงให้เห็นว่าผู้โดยสารมีความเชื่อมั่นต่อการให้บริการรถไฟฟ้าชานเมืองสายสีแดงมากยิ่งขึ้น บริษัทฯได้ดําเนินนโยบาย มาตรการต่างๆที่เป็นการยกระดับการให้บริการ โดยมีสถิติความตรงต่อเวลา ความน่าเชื่อถือ และความพร้อมของขบวนรถไฟฟ้าชานเมืองสายสีแดงตั้งแต่เปิดให้บริการเชิงพาณิชย์อยู่ที่ 99.45% , 99.52% และ 100% ตามลําดับ รวมถึงมีการรักษาความปลอดภัยในทุกพื้นที่ อีกทั้งล่าสุดเมื่อเดือนเมษายน 2565 ที่ผ่านมา บริษัทได้ผ่านการรับรองมาตรฐาน ISO 9001 : 2015 ในขอบเขตการปฏิบัติการเดินรถไฟฟ้า ความปลอดภัย และวิศวกรรมซ่อมบํารุง จากหน่วยรับรอง Bureau Veritas (BV) ซึ่งเป็นองค์กรที่ให้บริการด้านการตรวจประเมินและออกใบรับรองในด้านคุณภาพ อาชีวอนามัยและความปลอดภัยในระดับโลก
ทั้งนี้เชื่อมั่นว่าด้วยมาตรฐานระดับสากลที่บริษัทนํามาใช้ขับเคลื่อนองค์กรในทุกมิติ จะส่งผลให้สามารถยกระดับการให้บริการแก่ผู้โดยสารได้อย่างมีประสิทธิภาพสูงสุด รวมถึงบริษัทยังคงมุ่งมั่นพัฒนาองค์กรให้มีคุณภาพ เพื่อตอบแทนความเชื่อมั่นที่ผู้โดยสารได้ให้ความไว้วางใจด้วยดีเสมอมา
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งราชอาณาจักรสเปนประจำประเทศไทย เข้าพบ
วันอังคารที่ 20 กันยายน 2565
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งราชอาณาจักรสเปนประจําประเทศไทย เข้าพบ
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งราชอาณาจักรสเปนประจําประเทศไทย เข้าพบ
วันนี้ (20 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเฟลิเป เด ลา โมเรนา กาซาโด (H.E. Mr. Felipe de la Morena Casado) เอกอัครราชทูตวิสามัญผู้มีอํานาจเต็มแห่งราชอาณาจักรสเปนประจําประเทศไทย เข้าพบ เพื่อแนะนําตัวในโอกาสเข้ารับหน้าที่และหารือเกี่ยวกับเศรษฐกิจหมุนเวียน และความร่วมมือระหว่างประเทศสเปนและประเทศไทยในด้านการจัดการกากของเสียเพื่อแปลงเป็นพลังงาน สารเคมี และเชื้อเพลิง รวมถึงการรีไซเคิลขยะอุตสาหกรรม และยานพาหนะที่ใช้พลังงานไฟฟ้า โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และผู้บริหารระดับสูงของกระทรวงอุตสาหกรรมเข้าร่วมด้วย ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-คลังแจงชัด 4 ประเด็นความเข้าใจคลาดเคลื่อน "โครงการลงทะเบียนเพื่อสวัสดิการแห่งรัฐ"
วันอังคารที่ 13 กันยายน 2565
คลังแจงชัด 4 ประเด็นความเข้าใจคลาดเคลื่อน "โครงการลงทะเบียนเพื่อสวัสดิการแห่งรัฐ"
.....
กระทรวงการคลัง เผยถึงความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 65 ตั้งแต่วันแรก - วันจันทร์ที่ 12 ก.ย. 65 (ณ เวลา 15.00 น.) มี ปชช. ทยอยลงทะเบียนแล้ว 10,416,889 ราย
.
ทั้งนี้ ช่วงเวลาที่ผ่านมา ก.คลัง พบว่ายังมี “ความเข้าใจคลาดเคลื่อน” เรื่องการลงทะเบียน และได้ชี้แจงในประเด็นต่าง ๆ เพื่อให้ ปชช. เข้าใจ ดังนี้
.
1. ปชช. ที่สนใจและมีคุณสมบัติตามที่โครงการฯ กําหนดสามารถ “ลงทะเบียนได้ทุกคน” หากมีครอบครัวแล้ว สามารถลงทะเบียนได้ทั้ง “สามีและภรรยา” หากทั้งสามีและภรรยา ผ่านการตรวจสอบเกณฑ์คุณสมบัติ ก็ย่อมมีสิทธิตามโครงการฯ “ไม่ใช่หนึ่งครอบครัวหนึ่งสิทธิ”
.
2. ผู้ลงทะเบียนสามารถเลือกช่องทางการลงทะเบียนได้ตามที่ผู้ลงทะเบียนสะดวก
• คนโสดหรือไม่มีครอบครัวสามารถลงทะเบียนผ่านเว็บไซต์โดย “ไม่ต้องยื่นเอกสารเพิ่มเติม”
• มีครอบครัวสามารถไปที่หน่วยงานรับลงทะเบียนพร้อมทั้งครอบครัว
• กรณีที่คู่สมรสและบุตรไม่ได้เดินทางมาแสดงตัวที่หน่วยงานรับลงทะเบียน ผู้ลงทะเบียนสามารถนําสําเนาบัตรประจําตัวประชาชนของคู่สมรสและบุตร “พร้อมลงลายมือชื่อรับรองความถูกต้อง” ยื่นที่หน่วยงานรับลงทะเบียนได้เช่นเดียวกัน
.
3. ผู้ลงทะเบียนเป็น “ผู้พิการ – ผู้ป่วยติดเตียง – ผู้สูงอายุ” ที่ไม่สามารถเดินทางมาลงทะเบียนได้ด้วยตนเอง สามารถ “มอบอํานาจให้ผู้อื่น” มาลงทะเบียนแทนได้ ดาวน์โหลดหนังสือมอบอํานาจได้จากเว็บไซต์ของโครงการฯ หรือติดต่อขอรับได้ที่หน่วยงานรับลงทะเบียนทุกหน่วย
.
4. การสมัครลงทะเบียนเข้าร่วมโครงการฯ นั้น ย้ําว่า “ไม่มีค่าใช้จ่าย” และผู้ลงทะเบียนที่ยื่นเอกสาร ณ หน่วยงานรับลงทะเบียน ขอให้ “เก็บรักษาส่วนที่ 11” ของแบบฟอร์มลงทะเบียนเป็นหลักฐานในการยืนยันการลงทะเบียน ที่สําคัญ “อย่าให้สูญหาย”
.
อ่านเพิ่มเติม คลิกhttps://www.thaigov.go.th/news/contents/details/59161
-------------------
รัฐบาลไทย-ข่าวทำเนียบรัฐบาล-ครม. อนุมัติงบ 5.2 พันลบ. หนุนโครงการฯ อปท. “ปรับปรุง - ซ่อมแซม - พัฒนา” ระบบสาธารณูปโภคเพื่อประโยชน์ของ ปชช.
วันพุธที่ 31 สิงหาคม 2565
ครม. อนุมัติงบ 5.2 พันลบ. หนุนโครงการฯ อปท. “ปรับปรุง - ซ่อมแซม - พัฒนา” ระบบสาธารณูปโภคเพื่อประโยชน์ของ ปชช.
.....
ที่ประชุม ครม. (30 ส.ค. 65) อนุมัติงบ 5,282,570,100 บาท เพื่อให้องค์กรปกครองส่วนท้องถิ่น (อปท.) นําไปก่อสร้าง ปรับปรุง ซ่อมแซมถนน และพัฒนาแหล่งเก็บกักน้ําที่ได้รับความเสียหายจากสาธารณภัย หรือเพื่อแก้ไขปัญหาความเดือดร้อนให้กับประชาชนใน 69 จังหวัด จํานวน 2,086 โครงการ ให้สามารถกลับมาใช้งานได้ปกติ และมีประสิทธิภาพเพิ่มขึ้น เช่น ก่อสร้างถนนคอนกรีตเสริมเหล็ก ซ่อมแซมถนนลาดยางมะตอย ปรับปรุงผิวจราจรจากลูกรังเป็นถนนหินคลุกบดอัด ซ่อมแซมไหล่ถนน เป็นต้น
.
ทั้งนี้ ที่ประชุม ครม. ได้เน้นย้ําให้หน่วยงานดังกล่าว จัดทําแผนปฏิบัติงานและแผนการใช้จ่ายงบประมาณให้แล้วเสร็จภายในเดือน ก.ย. 65 และต้องคํานึงถึงประโยชน์สูงสุดของราชการและประชาชนเป็นสําคัญ
.
อ่านเพิ่มเติม คลิกhttps://www.thaigov.go.th/news/contents/details/58615
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผวจ.สิงห์บุรี ลงพื้นที่ให้ความช่วยเหลือผู้ประสบอุทกภัย อ.อินทร์บุรี โดยใช้ฐานข้อมูลจากแอปฯ "พ้นภัย"
วันอังคารที่ 4 ตุลาคม 2565
ผวจ.สิงห์บุรี ลงพื้นที่ให้ความช่วยเหลือผู้ประสบอุทกภัย อ.อินทร์บุรี โดยใช้ฐานข้อมูลจากแอปฯ "พ้นภัย"
ผวจ.สิงห์บุรี ลงพื้นที่ให้ความช่วยเหลือผู้ประสบอุทกภัย อ.อินทร์บุรี โดยใช้ฐานข้อมูลจากแอปฯ "พ้นภัย"
วันนี้ (4 ตุลาคม 2565) เวลา 13.30 น. นายสุพจน์ ยศสิงห์คํา ผู้ว่าราชการจังหวัดสิงห์บุรีและนายกเหล่ากาชาดจังหวัดสิงห์บุรี พร้อมด้วย นายสัมฤทธิ์ กองเงิน รองผู้ว่าราชการจังหวัดสิงห์บุรี นายสมชาย ลีหล้าน้อย รองผู้ว่าราชการจังหวัดสิงห์บุรี นายปรัชญา เปปะตัง ปลัดจังหวัดสิงห์บุรี นางสาววีรวรรณ จันทนเสวี หัวหน้าสํานักงานจังหวัดสิงห์บุรี นางสาวนงเยาว์ เทพศิริ หัวหน้าสํานักงานป้องกันและบรรเทาสาธารณภัยจังหวัดสิงห์บุรี คณะกรรมการเหล่ากาชาดจังหวัดสิงห์บุรี มอบชุดธารน้ําใจ จากสภากาชาดไทย เพื่อช่วยเหลือผู้ประสบอุทกภัยในพื้นที่ตําบลทับยา หมู่ที่ 6, 7, และ 8 จํานวน 3 หมู่บ้าน 220 ครัวเรือน โดยมีนางศิริลักษม์ เหมาะพิชัย นายอําเภออินทร์บุรี ปลัดอําเภอ นายกเทศมนตรีตําบลทับยา กํานัน ผู้ใหญ่บ้าน ฯลฯ ในพื้นที่ให้การต้อนรับและอํานวยความสะดวก
นายสุพจน์ ยศสิงห์คํา ผู้ว่าราชการจังหวัดสิงห์บุรีและนายกเหล่ากาชาดจังหวัดสิงห์บุรี เปิดเผยว่า สถานการณ์อุทกภัยในจังหวัดสิงห์บุรี เกิดจากน้ําล้นตลิ่งจากแม่น้ําเจ้าพระยา ได้รับผลกระทบในพื้นที่ 3 อําเภอ 8 ตําบล 6 ชุมชน 28 หมู่บ้าน 4,490 หลังคาเรือน สําหรับในพื้นที่ อําเภออินทร์บุรี ได้รับผลกระทบ 4 ตําบล 15 หมู่บ้าน 1,933 หลังคาเรือน โดยถุงธารน้ําใจ จากสภากาชาดไทยนี้ กํานัน และที่ทําการปกครองอําเภออินทร์บุรี ได้บันทึกข้อมูล เพื่อขอความช่วยเหลือด้านถุงยังชีพ ผ่านระบบแอปพลิเคชัน “พ้นภัย” ซึ่งเป็นระบบฐานข้อมูลภัยพิบัติช่วยเหลือผู้ประสบภัย โดยประชาชนสามารถแจ้งเหตุขอความช่วยเหลือ ผ่านแอปพลิเคชัน “พ้นภัย” ได้อย่างรวดเร็ว และมีกระบวนการคัดกรองตรวจสอบคําร้อง ผ่านผู้ใหญ่บ้าน กํานัน อบต. อําเภอ ไปจนถึงระดับจังหวัด ก่อนที่กาชาดและหน่วยงานที่เกี่ยวข้องจะจัดส่งความช่วยเหลือออกไป ซึ่งจะช่วยลดความซ้ําซ้อน และความไม่ทั่วถึง ในการช่วยเหลือผู้ประสบภัยลงได้
จากนั้น นายสุพจน์ ยศสิงห์คํา ผู้ว่าราชการจังหวัดสิงห์บุรี ได้พบปะพูดคุยและให้กําลังใจพี่น้องประชาชนผู้ประสบอุทกภัยที่มารับมอบถุงยังชีพ ณ สํานักงานเทศบาลตําบลทับยา พร้อม ตรวจสอบสถานการณ์น้ําในพื้นที่ และนําถุงยังชีพจากสภากาชาดไทย มอบให้กับผู้สูงอายุ ผู้ป่วยติดเตียง ที่ไม่สามารถเดินทางออกมารับถุงยังชีพได้ ณ บ้านของผู้สูงอายุ ผู้ป่วยติดเตียง จํานวน 5 ราย ได้แก่ 1) น.ส.จํารูญ โสมาธิติ อายุ 95 ปี ผู้สูงอายุ 2) นางประนอม ศรีนวล อายุ 74 ปี ผู้สูงอายุ 3) นายละออง บุญสุข อายุ 89 ปี ผู้สูงอายุ 4) นางทองอยู่ จูคง อายุ 84 ปี ผู้สูงอายุ และ 5) นายสมคิด นกพันธุ์ อายุ 63 ปี ผู้ป่วยติดเตียง
นายสุพจน์ ยศสิงห์คํา ผู้ว่าราชการจังหวัดสิงห์บุรี กล่าวทิ้งท้ายว่า จังหวัดสิงห์บุรีได้เตรียมความพร้อมทั้งก่อน ระหว่าง และหลังเกิดสถานการณ์ รวมถึงจัดกําลังเจ้าหน้าที่ และเครื่องจักรกลสาธารณภัย ตลอด 24 ชั่วโมง เพื่อให้ประชาชนได้รับผลกระทบจากสถานการณ์อุทกภัยน้อยที่สุด นอกจากนี้ ประชาชนยังสามารถขอความช่วยเหลือและแจ้งเหตุสาธารณภัยได้ที่ สายด่วนนิรภัย โทร. 1784 ตลอด 24 ชั่วโมง
รัฐบาลไทย-ข่าวทำเนียบรัฐบาล-เชียงราย Kick off เขตพัฒนาเศรษฐกิจพอเพียง SEDZ ที่ดอยฮาง สู่เป้าหมายการพัฒนาที่ยั่งยืน พัฒนาคน พัฒนาพื้นที่ สู่การยกระดับคุณภาพชีวิต
วันจันทร์ที่ 26 กันยายน 2565
เชียงราย Kick off เขตพัฒนาเศรษฐกิจพอเพียง SEDZ ที่ดอยฮาง สู่เป้าหมายการพัฒนาที่ยั่งยืน พัฒนาคน พัฒนาพื้นที่ สู่การยกระดับคุณภาพชีวิต
เชียงราย Kick off เขตพัฒนาเศรษฐกิจพอเพียง SEDZ ที่ดอยฮาง สู่เป้าหมายการพัฒนาที่ยั่งยืน พัฒนาคน พัฒนาพื้นที่ สู่การยกระดับคุณภาพชีวิต “แก้ได้ หายจน ชีวิตมั่นคง ครอบครัวมั่งคั่ง ชุมชนยั่งยืน”
วันนี้ (26 ก.ย. 65) เวลา 09.30 น. นายภาสกร บุญญลักษม์ ผู้ว่าราชการจังหวัดเชียงราย เปิดเผยถึงกรณี การดําเนินการโครงการพัฒนาพื้นที่ตามแนวพระราชดําริและหลักปรัชญาของเศรษฐกิจพอเพียง การต่อยอดการพัฒนาศูนย์เรียนรู้โคก หนอง นา ดอยอินทรีย์ และสร้างเครือข่ายอาชีพสู่การเป็นแม่แบบเขตพัฒนาเศรษฐกิจพอเพียง ซึ่งดําเนินโครงการเกี่ยวกับการพัฒนาศูนย์เรียนรู้และเครือข่าย สู่การเป็นพื้นที่ต้นแบบ การส่งเสริมทักษะและศักยภาพสู่การพัฒนาคุณภาพชีวิตและรายได้ และการส่งเสริมความมั่นคงทางอาหาร ในศูนย์เรียนรู้เศรษฐกิจพอเพียงตามหลักทฤษฎีใหม่ประยุกต์ มีกลุ่มเป้าหมายเข้าร่วมโครงการฯ จํานวน 2,791 คน และผู้ได้รับประโยชน์ 58,960 คน โดยมี นายอําเภอเมืองเชียงราย พัฒนาการอําเภอเมืองเชียงราย พระอาจารย์วิบูลย์ ธัมมเตโช ที่ปรึกษาเจ้าอาวาสวัดพุทธอุทยานดอยอินทรีย์ ภาคีเครือข่าย และประชาชนในพื้นที่เข้าร่วมกิจกรรม
นายภาสกร บุญญลักษม์ ผู้ว่าราชการจังหวัดเชียงราย กล่าวว่า เมื่อวันที่ 25 ก.ย 65 เวลา 09.00 น. ได้มอบหมายให้นายวิทยา ชุมภูคํา พัฒนาการจังหวัดเชียงราย เป็นประธานในพิธีเปิดโครงการพัฒนาพื้นที่ตามแนวพระราชดําริและหลักปรัชญาของเศรษฐกิจพอเพียง การต่อยอดการพัฒนาศูนย์เรียนรู้โคก หนอง นา ดอยอินทรีย์ และสร้างเครือข่ายอาชีพสู่การเป็นแม่แบบเขตพัฒนาเศรษฐกิจพอเพียง ซึ่งได้รับเมตตาจากพระอาจารย์วิบูลย์ ธัมมเตโช ที่ปรึกษาเจ้าอาวาสวัดพุทธอุทยานดอยอินทรีย์ ปาฐกถาธรรมแก่ผู้เข้าร่วมโครงการฯ ด้วยการน้อมนําหลักปรัชญาของเศรษฐกิจพอเพียง สู่การปฏิบัติตามทฤษฎีบันได 9 ขั้น สู่ความยั่งยืน สําหรับการดําเนินโครงการประกอบด้วย กิจกรรมส่งเสริมทักษะอาชีพเพาะพันธุ์กล้าไม้ อาชีพแปรรูปสมุนไพร และอาชีพแปรรูปผลผลิตทางการเกษตร ณ ศูนย์ประสานงานการพัฒนาคุณภาพชีวิตคนทุกช่วงวัย ศูนย์เรียนรู้โคกหนองนา พัฒนาชุมชน CLM จํานวน 15 ไร่ ที่ดอยอินทรีย์ ตําบลดอยฮาง อําเภอเมืองเชียงราย ซึ่งมีจํานวนเป้าหมาย เข้าร่วมโครงการ 12 รุ่น รุ่นละ 50 คน รวม 600 คน
นายภาสกร บุญญลักษม์ ผู้ว่าราชการจังหวัดเชียงราย กล่าวต่อว่า โครงการนี้ได้รับการสนับสนุนงบประมาณจากกระทรวงมหาดไทย จํานวน 7 โครงการ ตามโครงการการพัฒนาพื้นที่ตามแนวพระราชดําริ และหลักปรัชญาของเศรษฐกิจพอเพียง ประจําปีงบประมาณ พ.ศ. 2565 เพื่อพัฒนาคุณภาพชีวิตของประชาชน ทั้งในด้านสังคม เศรษฐกิจ และสิ่งแวดล้อม สร้างงาน สร้างอาชีพ สร้างรายได้ พร้อมทั้งพัฒนาพื้นที่ ตามโมเดลเขตพัฒนาเศรษฐกิจพอเพียง (SEDZ) สู่เป้าหมายเพื่อการพัฒนาอย่างยั่งยืน (Sufficiency Economy Development Zone for Sustainable Development Goals (SEDZ for SDGs) ทั้งนี้ จังหวัดเชียงรายได้พุ่งเป้าไปที่การพัฒนาคน เพื่อให้สามารถพัฒนาคุณภาพชีวิต และพัฒนาพื้นที่ ให้สามารถประกอบอาชีพชีพ เกิดรายได้หมุนเวียนในชุมชน เพื่อแก้ไขปัญหาเศรษฐกิจฐานรากนําไปสู่ความมั่นคงในด้านต่าง ๆ เพื่อยกระดับครัวเรือน และชุมชน และขยายผลไปยังพื้นที่อื่น ๆ สอดคล้องกับแนวคิด “แก้ได้ หายจน ชีวิตมั่นคง ครอบครัวมั่งคั่ง ชุมชนยั่งยืน”
รัฐบาลไทย-ข่าวทำเนียบรัฐบาล-​นายกรัฐมนตรียินดีวอลเลย์บอลหญิงทีมชาติไทย ผ่านเข้ารอบต่อไปวอลเลย์บอลหญิงชิงแชมป์โลก 2022 ทำผลงานได้ดีเยี่ยมต่อเนื่อง
วันเสาร์ที่ 1 ตุลาคม 2565
​นายกรัฐมนตรียินดีวอลเลย์บอลหญิงทีมชาติไทย ผ่านเข้ารอบต่อไปวอลเลย์บอลหญิงชิงแชมป์โลก 2022 ทําผลงานได้ดีเยี่ยมต่อเนื่อง
​นายกรัฐมนตรียินดีวอลเลย์บอลหญิงทีมชาติไทย ผ่านเข้ารอบต่อไปวอลเลย์บอลหญิงชิงแชมป์โลก 2022 ทําผลงานได้ดีเยี่ยมต่อเนื่อง
วันนี้ (1 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ติดตามเชียร์ และชื่นชมวอลเลย์บอลหญิงทีมชาติไทยที่เข้ารอบต่อไปวอลเลย์บอลหญิงชิงแชมป์โลก 2022 ได้สําเร็จ และเกมส์ล่าสุดชนะทีมโดมินิกันอันดับ 8 ของโลกในวันนี้ด้วย
โฆษกประจําสํานักนายกรัฐมนตรีกล่าวว่า ทีมสาวไทยยังคงทําผลงานได้ยอดเยี่ยมอย่างต่อเนื่อง แม้จะแพ้โปแลนด์เจ้าภาพไป แต่ก็คว้าชัยชนะชนะทีมจากตุรกี อันดับ 6 ของโลก รวมถึงชนะเกาหลีใต้ โครเอเชีย และล่าสุดชนะโดมินิกันในวันนี้
“นายกรัฐมนตรีปลื้มผลงานทีมวอลเลย์บอลหญิงไทยสร้างรอยยิ้ม และแสดงศักยภาพ ความสามารถที่ยอดเยี่ยม ขอชื่นชม และขอให้พี่น้องชาวไทยร่วมส่งแรงเชียร์สําหรับการแข่งขันรายการวอลเลย์บอลหญิงชิงแชมป์โลกในรอบต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นักลงทุนทั้งไทยและต่างประเทศเชื่อมั่น ขยายการลงทุนในไทยอย่างต่อเนื่อง
วันอังคารที่ 1 พฤศจิกายน 2565
โฆษกรัฐบาลเผย นักลงทุนทั้งไทยและต่างประเทศเชื่อมั่น ขยายการลงทุนในไทยอย่างต่อเนื่อง
โฆษกรัฐบาลเผย นักลงทุนทั้งไทยและต่างประเทศเชื่อมั่น ขยายการลงทุนในไทยอย่างต่อเนื่อง
วันที่ 1 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีกล่าวว่า นักลงทุนทั้งไทยและต่างประเทศมีความเชื่อมั่น เดินหน้าขยายการลงทุนในไทยอย่างต่อเนื่อง ในขณะที่รัฐบาลเร่งสร้างโครงสร้างพื้นฐานอย่างรอบด้าน รองรับการลงทุนใหม่ๆในอนาคต ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้วางแนวทาง และแผนงาน เพื่อต่อยอดขับเคลื่อนประเทศไทยให้ก้าวไปข้างหน้า ตามหลักการ “ทําให้สําเร็จ” (GET THINGS DONE) เพื่อความพร้อมในการรองรับการเป็นฐานและศูนย์กลาง (Hub) การค้า การลงทุน และการผลิตในภูมิภาคอย่างยั่งยืน
ทั้งนี้ จากข้อมูลการส่งเสริมการลงทุนล่าสุด ณ วันที่ 12 ตุลาคม 2565 คณะกรรมการส่งเสริมการลงทุน (BOI) ได้อนุมัติให้การส่งเสริมในกิจการผลิตรถยนต์ไฟฟ้า รวมทั้งสิ้น 26 โครงการ (จาก 17 บริษัท) มูลค่าเงินลงทุน (ไม่รวมค่าที่ดินและเงินทุนหมุนเวียน) รวม 80,208 ล้านบาท จํานวนกําลังการผลิตยานยนต์ที่ได้รับอนุมัติเป็นจํานวน 838,775 คัน ทั้งนี้ BOI ได้ออกบัตรส่งเสริมแล้วจํานวน 16 โครงการ และแบรนด์ที่ผลิตเชิงพาณิชย์แล้ว 11 แบรนด์ นอกจากนี้ กรมสรรพสามิต ได้ลงนามข้อตกลงตามมาตรการสนับสนุนการใช้รถไฟฟ้าระหว่าง กรมสรรพสามิตกับผู้ประกอบการอุตสาหกรรมและผู้นําเข้ายานยนต์ไฟฟ้า แล้วรวม 10 ราย (ข้อมูล ณ วันที่ 27 ตุลาคม 2565) แบ่งเป็น (1) รถยนต์นั่งหรือรถยนต์โดยสารที่มีที่นั่งไม่เกิน 10 คน จํานวน 6 ราย (2) รถยนต์กระบะ จํานวน 2 ราย และ (3) รถจักรยานยนต์ จํานวน 3 ราย ตอกย้ําความสําเร็จของประเทศไทยในการก้าวสู่การเป็นศูนย์กลางทางด้านการผลิตยานยนต์ไฟฟ้า (EV) ของภูมิภาค
นอกจากนี้ ยังมีอุตสาหกรรมใหม่ที่มีการลงทุนในประเทศไทย อาทิเช่น กิจการผู้ให้บริการคลาวด์ (Cloud Services) ซึ่งคณะกรรมการส่งเสริมการลงทุนได้อนุมัติให้การส่งเสริม (ขยายกิจการ) โดยมีบริษัท Amazon Web Services ซึ่งเป็นบริษัทเทคโนโลยีชั้นนําของสหรัฐอเมริกา ได้ตัดสินใจเข้ามาลงทุนในประเทศไทย ซึ่งได้ประกาศแผนการขยายธุรกิจในประเทศไทย ผ่านการขอรับการส่งเสริมการลงทุนในกิจการ Data Center ตอกย้ําความสําเร็จของประเทศไทยในการก้าวสู่การเป็นศูนย์กลางทางด้านดิจิทัล และดาต้าเซนเตอร์ของภูมิภาค โดยจะมีการพัฒนา Region ในประเทศไทย ที่จะมีชื่อว่า AWS Asia Pacific (Bangkok) โดย Region แห่งใหม่นี้จะประกอบด้วย Availability Zone สามแห่ง ซึ่งเพิ่มเติมจาก Availability Zone ของ AWS ที่มีอยู่แล้ว 87 แห่งใน 27 ภูมิภาคทั่วโลก โดย AWS วางแผนที่จะลงทุนมากกว่า 5 พันล้านเหรียญสหรัฐ (หรือ 1.9 แสนล้านบาท) ในประเทศไทยในระยะเวลา 15 ปี
“นักลงทุนทั้งไทยและต่างประเทศให้ความเชื่อมั่น ตัดสินใจขยายการลงทุนในไทยอย่างต่อเนื่อง และประเทศไทยยังเป็นจุดสนใจ และถือเป็นตลาดการลงทุนที่มีศักยภาพ โดยนายกรัฐมนตรียืนยันความพร้อมของไทยที่จะเป็นฐานการผลิต และการลงทุนในภูมิภาค ทั้งนี้ จากนโยบายของรัฐบาลที่ได้ดําเนินการมาในการพัฒนาโครงสร้างพื้นฐานที่ครอบคลุม เป็นฐานที่แข็งแกร่ง และให้ภาคเอกชนได้ร่วมกันพัฒนาประเทศต่อไป” นายอนุชา กล่าว
รัฐบาลไทย-ข่าวทำเนียบรัฐบาล-การนำเทคโนโลยีมาช่วยจำหน่ายสลากดิจิทัล ช่วยบรรเทาปัญหาสลากแพง ทำให้ประชาชนเข้าถึงสลากใบ 80 บ.ได้จริง พร้อมตั้งเป้าจำหน่ายสลากดิจิทัล ไม่เกิน 20 ล้านใบ ภายในสิ้นปีนี้
วันพุธที่ 5 ตุลาคม 2565
การนําเทคโนโลยีมาช่วยจําหน่ายสลากดิจิทัล ช่วยบรรเทาปัญหาสลากแพง ทําให้ประชาชนเข้าถึงสลากใบ 80 บ.ได้จริง พร้อมตั้งเป้าจําหน่ายสลากดิจิทัล ไม่เกิน 20 ล้านใบ ภายในสิ้นปีนี้
ภายหลังจากที่สํานักงานสลากฯ ดําเนินการจําหน่ายสลากโดยใช้เทคโนโลยีผ่านแอปฯ เป๋าตัง หรือสลากดิจิทัล สามารถซื้อสลากเลขที่ต้องการได้ในราคา 80 บาท โดยมีแอปฯ เป๋าตัง เป็นช่องทางการจําหน่าย ตัดปัญหาพ่อค้าคนกลาง รวมถึงความกังวลเรื่องสลากปลอม หรือสลากทิพย์
วันนี้ (5 ตุลาคม 2565) นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยว่า ภายหลังจากที่สํานักงานสลากฯ ดําเนินการจําหน่ายสลากโดยใช้เทคโนโลยีผ่านแอปฯ เป๋าตัง หรือ สลากดิจิทัล ตั้งแต่งวดวันที่ 16 มิถุนายน 2565 เป็นต้นมา โดยเริ่มจาก 5 ล้านใบในงวดแรก จนถึงปัจจุบัน 13.9 ล้านใบ ในงวด 16 ตุลาคม 2565 นี้ จนถึงขณะนี้ ผ่านมาแล้ว 8 งวด ได้รับการตอบรับที่ดีอย่างต่อเนื่อง สลากจําหน่ายหมดลงอย่างรวดเร็ว มีผู้ซื้อกว่า 1.7 ล้านคน สามารถซื้อสลากเลขที่ต้องการได้ในราคา 80 บาทที่จําหน่ายโดยตัวแทนจําหน่ายสลากฯ ขายให้กับผู้ซื้อ โดยตรงโดยมีแอปฯ เป๋าตัง เป็นช่องทางการจําหน่าย ทําให้สามารถตัดปัญหาพ่อค้าคนกลาง รวมถึงความกังวลเรื่องสลากปลอม หรือสลากทิพย์
จากผลตอบรับที่ประชาชนให้ความสนใจซื้อสลากดิจิทัลผ่านแอปฯ เป๋าตัง เห็นได้จากการจําหน่ายสลากหมดภายในเวลาไม่กี่วัน สะท้อนว่า การแก้ปัญหาสลากเกินราคาของรัฐบาล โดยการนําเทคโนโลยีมาใช้อย่างเป็นผล สอดคล้องกับวิถีชีวิตใหม่ ทําให้เห็นว่า สลากราคา 80 บาทมีอยู่จริง และได้รับความพอใจอย่างมากจากประชาชน
"ในช่วงระยะเวลาที่ผ่านมา สํานักงานสลากฯ ได้ดําเนินการตามนโยบายรัฐบาลในการนําระบบเทคโนโลยีดิจิทัล มาใช้ในการแก้ไขปัญหาการจําหน่ายสลากเกินราคา เพื่อประโยชน์โดยตรงกับพี่น้องประชาชน ตั้งแต่การจําหน่ายสลากดิจิทัล ผ่านแอปฯ “เป๋าตัง” ที่สามารถเลือกตัวเลขที่ต้องการได้ในราคา 80 บาท การตรวจผลรางวัลผ่านแอปฯ รวมถึงวิธีการรับเงินรางวัลที่สะดวก ง่าย ไม่ยุ่งยาก ด้วยการนําระบบการโอนเงินรางวัลเข้าบัญชีมาใช้ ซึ่งถือเป็นก้าวที่สําคัญของการเข้าสู่สังคมไร้เงินสด สอดคล้องกับนโยบายของรัฐบาล ที่ให้ความสําคัญต่อการเข้าสู่ระบบเศรษฐกิจดิจิทัล เพื่อพัฒนาคุณภาพชีวิตประชาชน ควบคู่กับความพร้อมในการยกระดับการแข่งขันในด้านสังคมเศรษฐกิจดิจิทัลของประเทศ" นายธนวรรธน์ ฯ กล่าว
สําหรับการจําหน่ายสลากดิจิทัล ในงวดถัดไปคืองวดวันที่ 1 พ.ย. นี้จะมีจํานวนสลากประมาณ 15 ล้านใบ เพื่อให้ผู้ซื้อมีเวลาเลือกซื้อสลากได้นานวันขึ้น ทั้งนี้ คนขายจะค่อยๆ ปรับตัวและเรียนรู้ ในขณะที่ประชาชนมีทางเลือกในการเข้าถึงสลากราคา 80 บาทมากขึ้น ในกรณีที่ถูกรางวัล ก็เลือกขึ้นเงินรางวัลผ่านแอปพลิเคชันได้ทันที และในระยะเวลาอันใกล้ จะเพิ่มการอํานวยความสะดวกยิ่งขึ้นให้กับผู้ที่ถูกรางวัล ซึ่งขณะนี้อยู่ระหว่างการพัฒนาระบบการโอนเงินรางวัล ผ่าน G-Wallet ในแอป ฯ เป๋าตัง โดยผู้ถูกรางวัลสามารถโอนต่อไปยังบัญชีของธนาคารอะไรก็ได้ และโอนเงินให้ผู้ถูกรางวัลได้ภายใน 2 ชั่วโมง คาดว่าจะเริ่มใช้ได้ในเดือนมกราคม 2566 เป็นต้นไป
รัฐบาลไทย-ข่าวทำเนียบรัฐบาล-ร่าง กม. ”ป้องกันทำผิดซ้ำ” คดีเพศ - ชีวิต/ร่างกาย - เรียกค่าไถ่ ผ่านสภาฯ แล้ว รอประกาศในราชกิจจาฯ เตรียม กม. ลูก - บุคลากร บังคับใช้เต็มประสิทธิภาพ สร้างสังคมปลอดภัย
วันอังคารที่ 30 สิงหาคม 2565
ร่าง กม. ”ป้องกันทําผิดซ้ํา” คดีเพศ - ชีวิต/ร่างกาย - เรียกค่าไถ่ ผ่านสภาฯ แล้ว รอประกาศในราชกิจจาฯ เตรียม กม. ลูก - บุคลากร บังคับใช้เต็มประสิทธิภาพ สร้างสังคมปลอดภัย
.....
รัฐบาลผลักดัน ร่าง พ.ร.บ.มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง โดยมีหลักการสําคัญ คือ สร้างความปลอดภัยแก่ประชาชนในสังคม แก้ไขฟื้นฟูผู้กระทําความผิด และคุ้มครองสิทธิผู้ต้องคําสั่งตามกฎหมาย ป้องกันไม่ให้เกิดเหตุอุกฉกรรจ์ซ้ํา โดยปัจจุบันร่างกฎหมายผ่านความเห็นชอบจากสภาผู้แทนราษฎรแล้ว เตรียมส่งให้สํานักเลขาธิการคณะรัฐมนตรีดําเนินการต่อไป และจะมีผลบังคับใช้เมื่อพ้นกําหนด 90 วัน นับจากวันประกาศในราชกิจจานุเบกษา
.
กฎหมายฉบับนี้ใช้กับผู้กระทําผิด 3 กลุ่ม ได้แก่ คดีเพศ คดีชีวิตและร่างกาย และคดีเรียกค่าไถ่ มีการเตรียมความพร้อมรองรับเพื่อบังคับใช้กฎหมายอย่างมีประสิทธิภาพ เช่น จัดทํากฎหมายลูก เตรียมสถานที่ บุคลากร เครื่องมือ สร้างความรู้ความเข้าใจแก่ผู้มีหน้าที่ดําเนินการด้วยความระมัดระวัง รัดกุม และเป็นธรรม โดยมาตรการแก้ไขฟื้นฟูผู้กระทําผิดและมาตรการทางการแพทย์ มีหลายวิธีทั้งใช้ยาและไม่ใช่ยา จะต้องได้รับการวินิจฉัยจากแพทย์อย่างน้อย 2 คน และได้รับความยินยอมจากผู้ต้องขังด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-MDES ออกโรง เตือนภัย! ระวังมิจฉาชีพหากินบนความเศร้าโศก เปิดรับบริจาคทำบุญญาติผู้เสียชีวิตเหตุการณ์หนองบัวลำภู
วันศุกร์ที่ 7 ตุลาคม 2565
MDES ออกโรง เตือนภัย! ระวังมิจฉาชีพหากินบนความเศร้าโศก เปิดรับบริจาคทําบุญญาติผู้เสียชีวิตเหตุการณ์หนองบัวลําภู
MDES ออกโรง เตือนภัย! ระวังมิจฉาชีพหากินบนความเศร้าโศก เปิดรับบริจาคทําบุญญาติผู้เสียชีวิตเหตุการณ์หนองบัวลําภู
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าจากกรณีเหตุการณ์คนร้ายกราดยิงภายในศูนย์เด็กเล็กที่จังหวัดหนองบัวลําภูจนทําให้มีผู้เสียชีวิตหลายรายได้สร้างความสะเทือนใจเป็นอย่างมากโดยเฉพาะครอบครัวของเหยื่อผู้เคราะห์ร้ายผ่านสื่อสังคมออนไลน์จึงขอให้ระวังผู้ไม่หวังดีแอบอ้างใช้โอกาสเปิดรับบริจาคทําบุญครอบครัวผู้เสียชีวิตผ่านบัญชีธนาคารจึงขอแจ้งเตือนพี่น้องประชาชนตรวจสอบแหล่งที่มาของผู้รับบริจาคก่อนโอนเงินให้ความช่วยเหลือใดๆเนื่องจากขณะนี้มีมิจฉาชีพใช้โอกาสนี้ในการหลอกลวงประชาชนทั้งนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม ได้สั่งการให้เจ้าหน้าที่เฝ้าระวังผ่านช่องทางต่างๆเช่นFacebook /YouTube /IG และประสานงานกับเจ้าหน้าที่ตํารวจในการดําเนินการตามกฎหมายต่อผู้กระทําความผิดต่อไป
สําหรับการเผยแพร่แชร์ภาพที่ไม่เหมาะสมกระทรวงดิจิทัลเพื่อเศรษฐกิจและสังคมได้เล็งเห็นถึงความสําคัญของการสูญเสียที่เกิดขึ้นดังกล่าวและได้มีการประสานผู้ให้บริการโซเชียลมีเดียอย่างใกล้ชิดตั้งแต่ช่วงเวลาที่เกิดเหตุเพื่อมิให้มีการเผยแพร่ภาพที่ทําให้สังคมเกิดความสะเทือนใจหรือเป็นการทําร้ายจิตใจของญาติของผู้เสียชีวิตโดยเนื้อหาที่ไม่เหมาะสมดังกล่าวได้ทยอยถูกลบถูกถอดหรือจํากัดการมองเห็นลงบนโซเชียลมีเดียแล้วอย่างไรก็ตามหากมีผู้ไม่หวังดีมีความพยายามเผยแพร่ภาพที่ไม่เหมาะสมจะถูกดําเนินการตามขั้นตอนตามกฎหมายอย่างเด็ดขาด
***************
รัฐบาลไทย-ข่าวทำเนียบรัฐบาล-รัฐบาลส่งเสริมอุตสาหกรรมดิจิทัลอย่างต่อเนื่อง เพิ่มศักยภาพทางเศรษฐกิจระยะยาว
วันจันทร์ที่ 10 ตุลาคม 2565
รัฐบาลส่งเสริมอุตสาหกรรมดิจิทัลอย่างต่อเนื่อง เพิ่มศักยภาพทางเศรษฐกิจระยะยาว
วันจันทร์ที่ 10 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลผลักดันอุตสาหกรรมดิจิทัลให้เติบโตอย่างต่อเนื่องเพื่อเพิ่มศักยภาพในการขับเคลื่อนเศรษฐกิจไทยอย่าง
ยั่งยืน โดยผลสํารวจภาพรวมของอุตสาหกรรมดิจิทัลไทยในปี 2564 พบว่าขยายตัวจากปีก่อนหน้าร้อยละ 25
คิดเป็นมูลค่ารวม 8.98 แสนล้านบาท เมื่อพิจารณาร่วมกับอุตสาหกรรมดิจิทัลคอนเทนต์ พบว่าขยายตัวร้อยละ
14.33 เป็นมูลค่า 1.58 ล้านล้านบาท โดยอุตสาหกรรมบริการด้านดิจิทัลขยายตัวสูงที่สุด คือ กว่าร้อยละ 37
คิดเป็นมูลค่า 3.46 แสนล้านบาท ทั้งนี้ คาดว่าในช่วงปี 2565 – 2567 อุตสาหกรรมที่จะเติบโตมากที่สุด คือ
อุตสาหกรรมบริการดิจิทัลและ Big Data อุตสาหกรรมซอฟต์แวร์ และอุตสาหกรรมฮาร์ดแวร์ ตามลําดับ
โดยอุตสาหกรรมบริการด้านดิจิทัล น่าจะมีมูลค่าสูงขึ้นถึง 6.9 แสนล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สั่งทหารเสริมกำลังเข้าไปช่วยพื้นที่วิกฤตรับมืออุทกภัย โดยเฉพาะพื้นที่ชุมชนริมเจ้าพระยาและลำนำสายหลัก
วันพฤหัสบดีที่ 6 ตุลาคม 2565
สั่งทหารเสริมกําลังเข้าไปช่วยพื้นที่วิกฤตรับมืออุทกภัย โดยเฉพาะพื้นที่ชุมชนริมเจ้าพระยาและลํานําสายหลัก
โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห.ได้สั่งการทุกเหล่าทัพ เสริมกําลังพลและเครื่องมือช่างเข้าไปช่วยวิกฤตอุทกภัยในหลายพื้นที่ จว. ภาคเหนือ ภาคอีสาน ภาคกลาง และ กรุงเทพมหานคร
เพื่อช่วยเหลือประชาชนที่ประสบอุทกภัย และร่วมกันรับมือกับปริมาณน้ําสะสมที่มีมากจากฝนตกต่อเนื่องและผลกระทบที่จะเกิดขึ้นจากน้ําทะเลหนุนสูง ระหว่าง 5-13 ต.ค.65 โดยให้ประสานกับฝ่ายปกครองในพื้นที่ เข้าไปช่วยเหลือประชาชนที่อาจได้รับผลกระทบเพิ่มเติม ย้ําให้การช่วยเหลือโรงพยาบาล โรงเรียนที่น้ําท่วมขัง และช่วยเหลือดูแลชาวบ้านที่ยังติดค้างในพื้นที่ให้ทั่วถึง
โฆษก กห.กล่าวเพิ่มเติมว่า ขณะนี้กําลังพลจากทุกเหล่าทัพ ยังคงอยู่ในพื้นที่ให้การช่วยเหลือประชาชนที่ประสบอุทกภัยต่อเนื่องมา โดยได้เสริมกําลังพลและเครื่องมือช่างเข้าไปรับมือวิกฤตอุทกภัย พื้นที่เสี่ยงที่มีน้ําป่าไหลหลากและน้ําล้นตลิ่งแล้ว ในพื้นที่ จว.ภาคเหนือ อ.เชียงดาว อ.แม่แตง จว.เชียงใหม่ อ.หล่มสัก จว.เพชรบูรณ์ อ.พยุหคีรี จว.นครสวรรค์ จว.พิจิตร สุโขทัย และ นครสวรรค์ รวมทั้งพื้นที่ จว.ภาคอีสาน นครราชสีมา หนองบัวลําภู และสุรินทร์ และพื้นที่ 11 จว.ภาคกลาง ชัยนาท สิงห์บุรี อ่างทอง อุทัยธานี อยุธยา สุพรรณบุรี ลพบุรี สระบุรี ปทุมธานี นนทบุรี และ สมุทรปราการ ยังคงการช่วยเหลือดูแลประชาชนและเสริมความแกร่งแนวกันดินริมเจ้าพระยา และเร่งระบายนํา้ในพื้นที่น้ําท่วมขังลงลําน้ําสายหลัก
สําหรับพื้นที่กรุงเทพมหานคร ยังคงสนับสนุนทํางานร่วมกับ กทม.อย่างใกล้ชิด ช่วยดูแลชุมชนริมเจ้าพระยา รวมทั้งเสริมแนวกั้นน้ําและสนับสนุนการระบายน้ําอย่างต่อเนื่อง โดยในพื้นที่ถนนบางเขน แจ้งวัฒนะและบางนา ที่มีน้ําท่วมขังการจราจรติดขัด ได้จัดชุดช่างและยานพาหนะเข้าไปช่วยอํานวยความสะดวกการเดินทางและบรรเทาความเดือดร้อนของประชาชนไปพร้อมกัน
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ร่วมงานสัมมนาและพิธีฉลองครบรอบ 50 ปี JTECS ณ กรุงโตเกียว ประเทศญี่ปุ่น
วันอังคารที่ 13 กันยายน 2565
รองปลัดฯ ภานุวัฒน์ ร่วมงานสัมมนาและพิธีฉลองครบรอบ 50 ปี JTECS ณ กรุงโตเกียว ประเทศญี่ปุ่น
รองปลัดฯ ภานุวัฒน์ ร่วมงานสัมมนาและพิธีฉลองครบรอบ 50 ปี JTECS ณ กรุงโตเกียว ประเทศญี่ปุ่น
เมื่อวันที่ 9 กันยายน 2565 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรม และนายกิตติพันธุ์ บางยี่ขัน อัครราชทูตที่ปรึกษาฝ่ายอุตสาหกรรม เข้าร่วมพิธีฉลองครบรอบ 50 ปีการก่อตั้ง JTECS (Japan Thailand Economic Cooperation) ณ หอประชุมสถานเอกอัครราชทูต ณ กรุงโตเกียว ประเทศญี่ปุ่น
JTECS เป็นสมาคมที่ก่อตั้งขึ้นโดยมีวัตถุประสงค์เพื่อส่งเสริมความร่วมมือด้านการพัฒนาอุตสาหกรรมระหว่างประเทศญี่ปุ่นและประเทศไทย โดยมีผู้ประกอบการที่ไปลงทุนในประเทศไทยรวมทั้งบริษัทชั้นนําต่างๆ ร่วมเป็นสมาชิกมากกว่าร้อยราย นอกจากนี้ JTECS ยังเป็นผู้สนับสนุนการตั้งสมาคมส่งเสริมเทคโนโลยีไทย-ญี่ปุ่น (TPA) และสถาบันเทคโนโลยีไทย-ญี่ปุ่น (TNI) ในประเทศไทยด้วย
รัฐบาลไทย-ข่าวทำเนียบรัฐบาล-ออมสิน ประกาศสุดยอดแผนธุรกิจ Product Innovation เพื่อคนฐานราก “สินเชื่อ 30 วัน” คว้าชัย จุดเด่นกู้สั้น สร้างวินัยการออมระยะยาว
วันพุธที่ 7 กันยายน 2565
ออมสิน ประกาศสุดยอดแผนธุรกิจ Product Innovation เพื่อคนฐานราก “สินเชื่อ 30 วัน” คว้าชัย จุดเด่นกู้สั้น สร้างวินัยการออมระยะยาว
ธ.ออมสินจัดการประกวดแผนธุรกิจ GSB Business Case Challenge 2022 ภายใต้โจทย์ “การแก้ไขปัญหาหนี้สินภาคประชาชนฐานราก” ซึ่งเป็นหนึ่งโครงการที่ขับเคลื่อนบทบาทธนาคารเพื่อสังคม โดยเป็นการจุดประกายและระดมความคิดสร้างสรรค์ของนิสิตนักศึกษาคนรุ่นใหม่
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารได้จัดการประกวดแผนธุรกิจ GSB Business Case Challenge 2022 ภายใต้โจทย์ “การแก้ไขปัญหาหนี้สินภาคประชาชนฐานราก” ซึ่งเป็นหนึ่งโครงการที่ขับเคลื่อนบทบาทธนาคารเพื่อสังคม โดยเป็นการจุดประกายและระดมความคิดสร้างสรรค์ของนิสิตนักศึกษาคนรุ่นใหม่ให้มีส่วนร่วมในการสร้างนวัตกรรมผลิตภัณฑ์ หรือ Product Innovation เพื่อช่วยแก้ไขปัญหาหนี้สินให้กับคนฐานราก ช่วยลดความเหลื่อมล้ํา สร้างโอกาสการเข้าถึงเงินทุนที่เป็นธรรม และยกระดับความมั่นคงทางการเงินในระยะยาวต่อไป ซึ่งถือเป็นปัญหาสําคัญระดับประเทศ สําหรับโครงการฯ ได้ดําเนินการประกวดถึงรอบสุดท้าย พร้อมกับประกาศผลการประกวดแผนธุรกิจแล้ว โดยมี รองศาสตราจารย์ ดร.ธนวรรธน์ พลวิชัย กรรมการธนาคารออมสิน และผู้ทรงคุณวุฒิ ผู้เชี่ยวชาญจากองค์กรชั้นนําระดับประเทศ ให้เกียรติเป็นคณะกรรมการตัดสิน
การประกวดแผนธุรกิจ GSB Business Case Challenge 2022 ได้คัดเลือกทีมนักศึกษาระดับปริญญาตรี จํานวน 10 ทีม จาก 133 ทีมทั่วประเทศ เข้าสู่รอบชิงชนะเลิศ โดยผู้ที่ผ่านการเข้ารอบทั้งหมดได้นําเสนอผลงานและตอบคําถามจากคณะกรรมการ จนเหลือ 5 ทีมสุดท้าย โดยผลการตัดสินปรากฏว่า ทีม "Six Senses" กับผลงาน "สินเชื่อ 30 วัน" ได้รับรางวัลยอดเยี่ยม รับเงินรางวัลมูลค่า 100,000 บาท พร้อมประกาศนียบัตรและโล่รางวัล จากการนําเสนอแผนธุรกิจสินเชื่อ 30 วัน ซึ่งเป็นสินเชื่อระยะสั้นมากที่ไม่เพียงออกแบบมาเพื่อสนับสนุนกลุ่มเป้าหมายอย่างหาบเร่แผงลอยที่ต้องการเงินทุนหมุนเวียนเท่านั้น แต่ยังสนับสนุนการสร้างวินัยทางการเงินระยะยาวและออกแบบมาให้ยืดหยุ่นกับวิถีชีวิตของคนที่มีรายได้ไม่แน่นอนอย่างแท้จริง ซึ่งสามารถตอบโจทย์และนําไปพัฒนาให้เกิดผลลัพธ์ที่เป็นรูปธรรมได้จริง ส่วนอีก 4 ทีม ได้แก่ ทีม "ออม(หนี้)สิน" กับผลงาน "MyMore Application" แพลตฟอร์มที่ส่งเสริมการบริหารทางการเงิน และช่วยสร้างเครดิตในการเข้าถึงแหล่งเงินกู้ในระบบ ทีม "Darari" กับผลงาน "เติมเต็ม" เป็นสินเชื่อดิจิทัลดอกเบี้ยต่ําควบคู่ประกันสังคม ทีม "Hearty Shawls" จากผลงาน "มีกิน มีอนาคต" แอปพลิเคชันช่วยวิเคราะห์และให้คําแนะนําสถานภาพทางการเงินให้กับผู้ให้บริการรถ Taxi วินมอเตอร์ไซด์ และสามล้อ และทีม "227 Consulting" จากผลงาน "สลากให้ ไว้ ยืน" เป็นสลากออมสินที่เจาะกลุ่มคนชอบเสี่ยงโชค เพื่อตัดวงจรการสร้างหนี้สินของคนฐานราก
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ จ.หนองบัวลำภู บ่ายนี้ ติดตามสถานการณ์ เยี่ยมให้กำลังใจผู้บาดเจ็บและครอบครัวผู้เสียชีวิตจากเหตุการณ์โศกนาฏกรรม
วันศุกร์ที่ 7 ตุลาคม 2565
นายกรัฐมนตรีลงพื้นที่ จ.หนองบัวลําภู บ่ายนี้ ติดตามสถานการณ์ เยี่ยมให้กําลังใจผู้บาดเจ็บและครอบครัวผู้เสียชีวิตจากเหตุการณ์โศกนาฏกรรม
นายกรัฐมนตรีลงพื้นที่ จ.หนองบัวลําภู บ่ายนี้ ติดตามสถานการณ์ เยี่ยมให้กําลังใจผู้บาดเจ็บและครอบครัวผู้เสียชีวิตจากเหตุการณ์โศกนาฏกรรม
วันที่ 7 ตุลาคม 2565 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมคณะมีกําหนดการลงพื้นที่จังหวัดหนองบัวลําภู โดยมีกําหนดการดังนี้
เวลาประมาณ 15.20น. นายกรัฐมนตรีติดตามสถานการณ์และเยี่ยมให้กําลังใจผู้บาดเจ็บและครอบครัวผู้เสียชีวิต ณ อบต.อุทัยสวรรค์ จากนั้น นายกรัฐมนตรีเป็นประธานประชุมสรุปสถานการณ์ร่วมกับหน่วยงานที่เกี่ยวข้อง ณ องค์การบริหารส่วนจังหวัดหนองบัวลําภู และตรวจเยี่ยมให้กําลังใจผู้ที่ได้รับบาดเจ็บจากเหตุการณ์โศกนาฏกรรมกราดยิง ณ โรงพยาบาลหนองบัวลําภู
เวลาประมาณ 19.30 นายกรัฐมนตรีเฝ้าฯ รับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสร็จแล้วนายกรัฐมนตรีพร้อมคณะเดินทางกลับกรุงเทพมหานคร.
รัฐบาลไทย-ข่าวทำเนียบรัฐบาล-16 ปี ท่าอากาศยานสุวรรณภูมิ มุ่งมั่นพัฒนา สู่จุดหมายปลายทางหลักของนักท่องเที่ยวทั่วโลกร่วมขับเคลื่อนฟื้นฟูอุตสาหกรรมการท่องเที่ยวไทย
วันพุธที่ 28 กันยายน 2565
16 ปี ท่าอากาศยานสุวรรณภูมิ มุ่งมั่นพัฒนา สู่จุดหมายปลายทางหลักของนักท่องเที่ยวทั่วโลกร่วมขับเคลื่อนฟื้นฟูอุตสาหกรรมการท่องเที่ยวไทย
...
ท่าอากาศยานสุวรรณภูมิ (ทสภ.) ครบรอบการดําเนินงาน 16 ปี ในวันที่ 28 กันยายน 2565 มุ่งมั่นพัฒนาการให้บริการผู้โดยสารครอบคลุมในทุกด้าน สู่การเป็นท่าอากาศยานปลายทางหลักของนักท่องเที่ยวทั่วโลก พร้อมขับเคลื่อนฟื้นฟูอุตสาหกรรมการท่องเที่ยวไทยที่กําลังกลับมาเติบโตเพิ่มขึ้นอย่างต่อเนื่อง
นายกิตติพงศ์ กิตติขจร ผู้อํานวยการท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.) เปิดเผยว่า หลังจากทั่วโลกเริ่มผ่านพ้นวิกฤตการณ์การแพร่ระบาดของโรคติดเชื้อไวรัสโคโรนา 2019 (COVID-19) สถานการณ์การเดินทางของผู้โดยสารในปัจจุบันเริ่มผ่อนคลาย ส่งผลให้จํานวนผู้โดยสาร เที่ยวบิน ที่เดินทางมายังประเทศไทยมีแนวโน้มเพิ่มมากขึ้น
เมื่อเปรียบเทียบผลการดําเนินงานของ ทสภ. ระหว่างปีงบประมาณ 2565 กับปีงบประมาณ 2564 โดยเริ่มตั้งแต่เดือน ตุลาคม 2564 - สิงหาคม 2565 ทสภ. มีเที่ยวบินที่ทําการบินรวมทั้งสิ้น 168,421 เที่ยวบิน เพิ่มขึ้นร้อยละ 58.36 มีผู้โดยสารใช้บริการรวมทั้งสิ้น 17.52 ล้านคน เพิ่มขึ้นร้อยละ 203.76 และมีปริมาณการขนส่งสินค้ากว่า 1.11 ล้านตัน เพิ่มขึ้นร้อยละ 14.99 ทั้งนี้ นับตั้งแต่ ทสภ. เปิดให้บริการตั้งแต่วันที่ 28 กันยายน 2549 มีผู้โดยสารใช้บริการแล้วทั้งสิ้น 709.25 ล้านคน ปริมาณเที่ยวบินรวมทั้งสิ้น 4.45 ล้านเที่ยวบิน และปริมาณการขนส่งสินค้าทางอากาศรวมทั้งสิ้น 19.82 ล้านตัน
นายกิตติพงศ์ กล่าวต่อไปว่า ตลอดช่วงระยะเวลาการแพร่ระบาดของ COVID-19 ที่ผ่านมา แม้จะเป็นช่วงเวลาที่ยากลําบากจนหลายธุรกิจต้องปิดตัวลง แต่ ทสภ.ยังคงยืนหยัดทําหน้าที่ท่าอากาศยานหลักของประเทศ เปิดให้บริการผู้โดยสารภายใต้มาตรการป้องกันโรคที่เข้มงวด และพัฒนาอย่างต่อเนื่อง โดยดําเนินการปรับปรุงสิ่งอํานวยความสะดวกในด้านต่าง ๆ เพื่อให้มีความพร้อมรองรับปริมาณผู้โดยสารและการจราจรทางอากาศที่จะฟื้นตัวเข้าสู่ภาวะปกติภายหลังการระบาดของโรค COVID – 19 ในขณะที่การดําเนินงานตามแผนพัฒนา ทสภ. ระยะที่ 2 เพื่อเพิ่มศักยภาพการองรับผู้โดยสารจาก 45 ล้านคนต่อปี เป็น 60 ล้านคนต่อปี ในภาพรวมก็สามารถดําเนินการไปได้ตามแผน โดยโครงการก่อสร้างอาคารเทียบเครื่องบินรองหลังที่ 1 (SAT-1) งานระบบสาธารณูปโภคภายในอาคาร และอีกหลายระบบ ขณะนี้อยู่ระหว่างการทดสอบการใช้งานจริงเพื่อเตรียมความพร้อมการเปิดให้บริการภายในปี 2566 ขณะที่อีกหนึ่งเมกะโปรเจ็กต์อย่างโครงการก่อสร้างทางวิ่งหรือรันเวย์ เส้นที่ 3 ขณะนี้การก่อสร้างคืบหน้าไปแล้วร้อยละ 41.72 ดําเนินการได้เร็วกว่าแผนที่กําหนดไว้ที่ร้อยละ 40.76 โดยโครงการนี้มีกําหนดแล้วเสร็จปี 2566 และเมื่อเปิดให้บริการในปี 2567 จะทําให้ ทสภ. สามารถรองรับปริมาณการจราจรทางอากาศเพิ่มขึ้นจากปัจจุบัน 68 เที่ยวบินต่อชั่วโมง เป็น94 เที่ยวบินต่อชั่วโมง
ตลอดระยะเวลา 16 ปีของการดําเนินงาน ทสภ. พัฒนาไม่หยุดยั้ง ร่วมพลิกฟื้นเศรษฐกิจ ให้บริการเคียงข้างผู้โดยสาร ขับเคลื่อนเศรษฐกิจ อุตสาหกรรมการบิน การท่องเที่ยวของประเทศ และมุ่งมั่นทําหน้าที่ให้การต้อนรับผู้มาเยือนจากทั่วทุกมุมโลก ด้วยรอยยิ้มและการบริการที่ปลอดภัยได้มาตรฐานสากล พร้อมก้าวเข้าสู่ปีที่ 17 อย่างมีคุณภาพ และการบริการที่ดีอย่างต่อเนื่องในทุกด้านต่อไป
รัฐบาลไทย-ข่าวทำเนียบรัฐบาล-สมอ. คุมมลพิษรถบรรทุก-รถบัส-รถกระบะ-รถยนต์เล็ก ตามมาตรฐานยูโร 5 เริ่มบังคับใช้ 1 มกราคม 2567
วันพุธที่ 31 สิงหาคม 2565
สมอ. คุมมลพิษรถบรรทุก-รถบัส-รถกระบะ-รถยนต์เล็ก ตามมาตรฐานยูโร 5 เริ่มบังคับใช้ 1 มกราคม 2567
สมอ. คุมมลพิษรถบรรทุก-รถบัส-รถกระบะ-รถยนต์เล็ก ตามมาตรฐานยูโร 5 เริ่มบังคับใช้ 1 มกราคม 2567
บอร์ด สมอ. เห็นชอบให้บังคับใช้มาตรฐานยูโร 5 คุมมลพิษรถบรรทุก รถบัส รถกระบะ และรถยนต์เล็ก ที่ใช้เครื่องยนต์ดีเซลและเบนซิน มีผล 1 มกราคม 2567 มุ่งแก้ปัญหาฝุ่น PM 2.5 และรักษาสิ่งแวดล้อม ตามนโยบายรัฐบาล
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังการประชุมคณะกรรมการมาตรฐานผลิตภัณฑ์อุตสาหกรรม (กมอ.) หรือบอร์ด สมอ. ประจําเดือนสิงหาคม 2565 ว่า บอร์ด สมอ. ได้มีมติเห็นชอบให้ สมอ. ควบคุมรถบรรทุก รถบัส รถกระบะ และรถยนต์เล็ก ทุกรุ่นทุกคัน ต้องได้มาตรฐานยูโร 5 โดยจะมีผลบังคับใช้ตั้งแต่วันที่ 1 มกราคม 2567 เพื่อควบคุมปริมาณสารมลพิษที่ปล่อยออกมา ไม่ให้เกินเกณฑ์ที่เป็นอันตรายต่อประชาชน ซึ่งเป็นไปตามนโยบายกระทรวงอุตสาหกรรมที่ได้ขานรับนโยบายรัฐบาลในการแก้ปัญหาฝุ่น PM 2.5 และแก้ปัญหาสิ่งแวดล้อมของประเทศ ได้กําชับให้ สมอ. เร่งรัดกําหนดมาตรฐานเพื่อควบคุมปริมาณสารมลพิษจากยานยนต์อย่างต่อเนื่อง ซึ่งปัจจุบันได้กําหนดมาตรฐานแล้วจํานวน 34 มาตรฐาน อาทิ รถยนต์ขนาดใหญ่และขนาดเล็กที่ใช้เครื่องยนต์ดีเซลและเบนซิน รถมอเตอร์ไซค์ การทดสอบสารมลพิษจากเครื่องยนต์ และมลพิษทางเสียงที่เกิดจากรถยนต์ตั้งแต่ 4 ล้อ ขึ้นไป เป็นต้น
นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า มาตรฐานยูโร 5 นี้จะควบคุมปริมาณสารมลพิษที่ปล่อยออกมา ได้แก่ คาร์บอนมอนอกไซด์ ไฮโดรคาร์บอน ออกไซด์ของไนโตรเจน และปริมาณสารมลพิษอนุภาคหรือฝุ่นจากเครื่องยนต์ โดยมีระบบวินิจฉัยอุปกรณ์ควบคุมสารมลพิษ ซึ่งเป็นระบบที่จะแจ้งผู้ขับขี่ในกรณีที่อุปกรณ์ควบคุมสารมลพิษทํางานผิดปกติ รวมทั้งมีข้อกําหนดเรื่องความทนทานของอุปกรณ์ควบคุมมลพิษ เพื่อให้มั่นใจได้ว่ารถยนต์ที่ผ่านการใช้งานไประยะเวลาหนึ่งแล้ว ยังคงสามารถควบคุมมลพิษตามเกณฑ์ที่กําหนดในมาตรฐานได้
การบังคับใช้มาตรฐานดังกล่าวถือเป็นการยกระดับอุตสาหกรรมยานยนต์ครั้งสําคัญของไทย ที่จะช่วยรักษาสิ่งแวดล้อม ลดการปล่อยสารมลพิษจากรถยนต์ซึ่งเป็นสาเหตุหนึ่งของฝุ่นละอองขนาดจิ๋วหรือ PM 2.5 ที่ส่งผลกระทบต่อสุขภาพของประชาชนให้ลดน้อยลง นํามาซึ่งคุณภาพชีวิตที่ดีของประชาชน โดยหลังจากนี้ สมอ. จะดําเนินการตามขั้นตอนทางกฎหมาย เพื่อให้มาตรฐานดังกล่าวมีผลบังคับใช้ตามระยะเวลาที่กําหนดต่อไป
นอกจากนี้ บอร์ด สมอ. ยังได้เห็นชอบมาตรฐานเพิ่มเติมอีก 29 มาตรฐาน อาทิ เชื้อเพลิงชีวมวล ไม้สับ เชื้อเพลิงขยะ หลอดแอลอีดี ปิโตรเลียมและผลิตภัณฑ์จากปิโตรเลียม อุปกรณ์ตรวจจับกระแสเหลือกระแสตรงที่ใช้สําหรับการประจุยานยนต์ไฟฟ้า และระบบเตือนพายุฝนฟ้าคะนอง-การป้องกันฟ้าผ่า เป็นต้น
30 สิงหาคม 2565
รัฐบาลไทย-ข่าวทำเนียบรัฐบาล-​Thai women and women associations invited to take part in hosting WEF and HLPDWE under APEC framework
วันศุกร์ที่ 2 กันยายน 2565
​Thai women and women associations invited to take part in hosting WEF and HLPDWE under APEC framework
​Thai women and women associations invited to take part in hosting WEF and HLPDWE under APEC framework
September 2, 2022, Deputy Government Spokesperson Tipanan Sirichana disclosed about the Government’s policies on women empowerment, which are handed down to Department of Women's Affairs and Family Development, Ministry of Social Development and Human Security under the leadership of Minister Juti Krairiksh, that a number of policies have been implemented to promote women’s role in various dimensions, including international women’s affairs.
As host of APEC 2022, Thailand is scheduled to host APEC Women and the Economy Forum (WEF) and High-Level Policy Dialogue on Women and the Economy (HLPDWE) on September 7, 2022 at the Icon Siam, Bangkok. The forum is aimed to promote post-COVID-19 women’s economic empowerment in the digital era. The concept of Bio-Circular- Green- Economy Model (BCG) will be adopted to ensure balanced and inclusive growth. Focus will be made on the implementations and initiatives under “La Serena Roadmap for Women and Inclusive Growth”, and networking of Thai women BCG entrepreneur in APEC to promote their opportunities at the regional level.
According to the Deputy Government Spokesperson, all Thai women and women associations are encouraged to take part in hosting the event in order to promote women’s economic empowerment that is environmentally friendly, reduce disparity and poverty, and upgrade their quality of life.
รัฐบาลไทย-ข่าวทำเนียบรัฐบาล-ดีอีเอส ระบุข่าวปลอมนโยบายรัฐพุ่งสูงสุด ด้านข่าวปลอมการลงทุน- กู้ยืมอยู่ใน Top 10 ประจำสัปดาห์
วันอาทิตย์ที่ 6 พฤศจิกายน 2565
ดีอีเอส ระบุข่าวปลอมนโยบายรัฐพุ่งสูงสุด ด้านข่าวปลอมการลงทุน- กู้ยืมอยู่ใน Top 10 ประจําสัปดาห์
ดีอีเอส ระบุข่าวปลอมนโยบายรัฐพุ่งสูงสุด ด้านข่าวปลอมการลงทุน- กู้ยืมอยู่ใน Top 10 ประจําสัปดาห์
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลมีมากกว่า50เปอร์เซ็นต์สอดคล้องกับกระแสการเมืองที่อยู่ในความสนใจอย่างมากของประชาชนขณะที่ข่าวปลอมโควิด-19มีเพียง2เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่28ตุลาคม- 3พฤศจิกายน2565โดยศูนย์ต่อต้านข่าวปลอมพบข้อความที่เข้ามาจํานวน5,227,144ข้อความโดยมีข้อความที่ต้องดําเนินการตรวจสอบ(Verify)ทั้งสิ้น228ข้อความรวมเรื่องที่ต้องดําเนินการตรวจสอบ98เรื่องในจํานวนนี้เป็นเรื่องโควิด-19จํานวน2เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน64เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน16เรื่อง
กลุ่มที่3ข่าวปลอมเศรษฐกิจจํานวน12เรื่อง
กลุ่มที่4ข่าวปลอมเรื่องภัยพิบัติจํานวน6เรื่อง
สําหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จํานวน2เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านเศรษฐกิจสําหรับข่าวปลอมที่มีคนสนใจสูงสุด10อันดับระหว่างวันที่28ตุลาคม- 3พฤศจิกายนดังนี้
อันดับที่1เรื่องสูตรอาหารรักษาเส้นเลือดในสมองตีบ
อันดับ2เรื่องตลาดหลักทรัพย์แห่งประเทศไทยเปิดลงทุนซื้อแคมเปญใหญ่ด้วยเงิน1,000บาทได้รับเงินปันผล13,000บาทต่อเดือน
อันดับที่3เรื่อง8ปีที่ผ่านมาไม่มีการลงทุนใหม่ๆนักลงทุนทั้งไทยและต่างประเทศขาดความเชื่อมั่น
อันดับที่4เรื่องออมสินให้ยืมผ่านไลน์100,000บาทผ่อน700บาทต่อเดือนไม่ต้องมีผู้ค้ํา
อันดับที่5เรื่องออมสินMYMOเปิดให้ยืม250,000บาทผ่อนเดือนละ1,200บาท
อันดับที่6เรื่องใช้กระดาษทิชชูซับน้ํามันจากของทอดเป็นอันตรายต่อร่างกายและเป็นสารก่อมะเร็ง
อันดับที่7เรื่องก.พลังงานขึ้นราคาพลังงานทั้งระบบเพราะปตท.ส่งคืนทรัพย์สินให้การคลังไม่ครบถ้วน
อันดับที่8เรื่องธ.กรุงไทยส่งSMSเชิญชวนประชาชนรับสิทธิ์ยื่นกู้ผ่านลิงก์
อันดับที่9เรื่องการบินไทยเปิดรับสมัครพนักงานขายตั๋วเครื่องบินผ่านแอปฯผลตอบแทน3,000บาทต่อวัน
อันดับที่10เรื่องกระทรวงแรงงานเปิดรับสมัครงานแบบWFHรายได้800-2,600บาทต่อวัน
“ปัจจุบันข่าวปลอมมีหลากหลายรูปแบบอาทิแจ้งว่าท่านได้รับรางวัลหรือได้รับประโยชน์ต่างๆจากมิจฉาชีพที่มีการส่งข้อมูลผ่านเอสเอ็มเอสมายังโทรศัพท์ของท่านหรือพูดคุยทางโทรศัพท์ รวมถึงการได้รับข่าวปลอมผ่านทางสื่อโซเชียลต่างๆ
ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/
ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ทั้งนี้ดีอีเอสได้มีการติดตามการกระทําผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบ”และนางสาวนพวรรณกล่าว
**************
รัฐบาลไทย-ข่าวทำเนียบรัฐบาล-รมว.กห.รุดลงพื้นที่อยุธยา สั่งกำลังและเครื่องมือช่าง หนุนเสริมป้องเมืองเก่า รับมือมวลน้ำเจ้าพระยาเพิ่ม
วันศุกร์ที่ 2 กันยายน 2565
รมว.กห.รุดลงพื้นที่อยุธยา สั่งกําลังและเครื่องมือช่าง หนุนเสริมป้องเมืองเก่า รับมือมวลน้ําเจ้าพระยาเพิ่ม
พล.อ.คงชีพ ตันตระวาณิชย์ โฆษก กห. เปิดเผยว่า เมื่อ 0900 พล.อ.ประยุทธ์ จันทร์โอชา รมว.กห. พร้อม รมช.กห.และ ปล.กห. ได้เดินทางลงพื้นที่ จว.พระนครศรีอยุธยา ติดตามสถานการณ์แม่น้ําเจ้าพระยาและการปฏิบัติงานของศูนย์บรรเทาสาธารณภัย กห.และเหล่าทัพในพื้นที่
โดยเดินทางไปยังวัดกษัตราธิราชเจ้า รับฟังสถานการณ์น้ําแม่น้ําเจ้าพระยาและอุทกภัยที่เกิดขึ้นในพื้นที่ รวมทั้งการเตรียมการป้องกันสถานที่สําคัญๆ ชุมชนและการรับมือกับปริมาณน้ําในแม่น้ําที่เพิ่มขึ้น ก่อนที่จะเดินทางต่อไปสังเกตการณ์สถานการณ์น้ําและการสนับสนุนของหน่วยทหารในพื้นที่พระเจดีย์ศรีสุริโยทัย และพื้นที่บริเวณพระตําหนักสิริยาลัย พร้อมทั้งตรวจเยี่ยมและให้กําลังใจการปฏิบัติงานของเจ้าหน้าที่ทหาร รวมทั้งหน่วยงานต่างๆในพื้นที่
พล.อ.ประยุทธ์’ ได้ย้ําแสดงความขอบคุณกําลังทหาร รวมไปถึงครอบครัว จาก 9 กองพันทหาร ที่หนุนเสริมเข้าช่วยสนับสนุนป้องกันน้ําท่วม จว.พระนครศรีอยุธยา รวมทั้งขอบคุณเจ้าหน้าที่และจิตอาสาจากทุกหน่วยงาน ที่สนับสนุนการปฏิบัติงานร่วมดูแลปกป้องสถานที่สําคัญทางประวัติศาสตร์และโบราณสถาน โดยเน้นย้ํา หัวใจการทํางาน คือ การทําหน้าที่ให้สําเร็จ มีความปลอดภัยและประชาชนมีความสุข
พร้อมย้ําขอให้ประสานทํางานร่วมกับฝ่ายปกครองต่อเนื่องไปโดยใกล้ชิด ในการดูแลชุมชนและแก้ปัญหาความเดือดของประชาชน โดยให้ติดตามสถานการณ์น้ํา เฝ้าระวังแจ้งเตือน พร้อมทั้งเตรียมกําลังพลและเครื่องมือช่าง เข้าหนุนเสริมช่วยแก้ปัญหาวิกฤตในแต่ละพื้นที่ให้ทันกับสถานการณ์ โดยหากจําเป็น ต้องเตรียมพร้อมอพยพประชาชนไปยังพื้นที่ปลอดภัยที่จัดเตรียมไว้ เพื่อความปลอดภัยในชีวิตและลดความเสียหายที่เกิดขึ้น ทั้งนี้ขอให้คงกําลังหลักหมุนเวียนสนับสนุนแผนการปฏิบัติในพื้นที่เสี่ยงต่อเนื่องไป จนกว่าวิกฤตอุทกภัยจะคลี่คลาย
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ